4 Fa re batla go tlhaloganya ditshwantsho tsa ga Jesu, re tshwanetse go latela sekao sa barutwa ba gagwe ba ba ikanyegang. Seno le sone se akaretsa dikgato di le tharo. Sa ntlha, re tlhoka go iketleeletsa go ipha nako ya go ithuta le go tlhatlhanya ka se Jesu a neng a se bua, go dira dipatlisiso tse di tlhokegang le go botsa dipotso tse di tshwanetseng. Seno se tla dira gore re feleletse re na le kitso. (Dia. 2:4, 5) Go tswa foo, re tlhoka go bona kafa seo se tsamaisanang ka gone le se re setseng re se itse, le go lemoga kafa se re solegelang molemo ka teng mo botshelong jwa rona. Seno se tla dira gore re feleletse re tlhaloganya. (Dia. 2:2, 3) Sa bofelo, re tshwanetse go dirisa se re se ithutileng, re se dirisa mo matshelong a rona. Seno se tla bontsha gore re botlhale.—Dia. 2:6, 7.